шеговити разкази за Европа
Как са се появили военните длъжности?
50 000 преди новата ера, племе Хомо Сапиенс тъкмо пристига в Европа. Ледников период, студ, сняг, най-вече глад. Тръгнали на лов, но намерили само стадо мамути. Хубаво, ама мамутите големи и страшни, не е като да ловуваш антилопи в Африка, дострашало ги да започнат лова. По едно време един от племето се обадил:
- Няма нужда да нападаме цялото стадо, може да се затичаме срещу тях със силни викове, те ще се разбягат и ще си отделим един по-слаб мамут да го убием.
Направили така и наистина си отделили един мамут, така се появили полевите командири. Всичко хубаво, обаче мамута се шмугнал в една гъста гора, няма намиране. Тогава друг от племето казал:
- Защо не обградим гората в кръг и да почнем постепенно да го стесняваме, така ще го хванем по-лесно.
Речено-сторено, и наистина след малко обградили мамута на една полянка в центъра на гората, така се появили началник щабовете. Всичко хубаво, обаче мамута много се ядосал, върти големите бивни и никой не смее да го приближи. По едно време един от племето се засилил и от 50 метра улучил мамута с копие в окото и го убил. Така се появили снайперистите. Всички доволни и уморени замъкнали мамута в пещерата и легнали да спят. На сутринта стават и какво да видят, мамута го няма, така се появили старшините.